Ашық есік күндері: 3 күнде 68 адамда өкпе обыры күдігі бары анықталды
DATE: 21:05, 05 Тамыз 2024 | GMT +5
TITLE: Ашық есік күндері: 3 күнде 68 адамда өкпе обыры күдігі бары анықталды
URL: https://kaz.inform.kz/news/ashik-esk-kunder-3-kunde-68-adamda-okpe-obiri-kudg-bari-aniktaldi-468b72/
META: DATE: 21:05, 05 Тамыз 2024 | GMT +5
TOTAL WORDS: 160
AUTHOR(S):
TEXT: Шығыс Қазақстан облысында 1209 адам өкпесін тексеруге келді. Екінші орында — Ақмола облысының тұрғындары, онда онкология орталығына 389 адам жүгінді; үшінші орында - Қызылорда облысы, онда 373 тұрғынға консультациялық көмек көрсетілді. Барлық тексерілгендердің 68-інде обырауруына күдік бары анықталды, 83-інде обырға дейінгі жағдайлар анықталды. Диагнозды түпкілікті растау немесе жоққа шығару үшін пациенттер одан әрі тереңірек диагностикаға жіберіледі. Сондай-ақ, консультациялар барысында 712 басқа ауру анықталды. Барлығы 836 түрлі зерттеулер мен талдаулар жүргізілді. Өкпе обыры - Қазақстандағы ең көп таралған онкологиялық аурулардың бірі. Жыл сайын шамамен 3500 жаңа жағдай анықталады. Бұл аурудың негізгі себебі темекі шегу болып табылады, бұл барлық жағдайлардың шамамен 90% -ын құрайды. Қазақстандық онкологтар 45 пен 69 жас аралығындағы темекі шегушілерге жыл сайын өкпенің төмен дозалы компьютерлік томографиясын тапсыруды ұсынады. Бұл әдіс обыр ауруын ерте сатысында анықтауға мүмкіндік береді, бұл сәтті емдеу және қалпына келтіру мүмкіндігін айтарлықтай арттырады. Ашық есік күндері 1-3 тамыз аралығында Қазақстанның мемлекеттік онкологиялық ұйымдарында өтті. Іс-шара Дүниежүзілік өкпе обырына қарсы күрес күніне орайластырылғанын естеріңізге сала кетейік
